CELEX: 32018D0749
Language: hr
Date: 2018-05-18 00:00:00
Title: Provedbena odluka Komisije (EU) 2018/749 оd 18. svibnja 2018. o priznavanju izvješća Hrvatske, uključujući tipične emisije stakleničkih plinova iz uzgoja poljoprivrednih sirovina u skladu s Direktivom 2009/28/EZ Europskog parlamenta i Vijeća

22.5.2018   
            
            
               HR
            
            
               Službeni list Europske unije
            
            
               L 125/12
            
         PROVEDBENA ODLUKA KOMISIJE (EU) 2018/749
   оd 18. svibnja 2018.
   o priznavanju izvješća Hrvatske, uključujući tipične emisije stakleničkih plinova iz uzgoja poljoprivrednih sirovina u skladu s Direktivom 2009/28/EZ Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/28/EZ Europskog parlamenta i Vijeća od 23. travnja 2009. o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ (1), a posebno njezin članak 19. stavak 4.,
   budući da:
   
               (1)
            
            
               Hrvatska je 1. travnja 2016. dostavila izvješće o rezultatima izračuna emisija stakleničkih plinova iz uzgoja uljane repice. Izračuni su provedeni za regiju NUTS 2 Kontinentalna Hrvatska u kojoj se uzgaja uljana repica.
            
         
               (2)
            
            
               Nakon pregleda izvješća koje je podnijela Hrvatska, Komisija smatra da ono ispunjava uvjete navedene u Direktivi 2009/28/EZ da se državi članici EU-a dopusti primjena tipičnih vrijednosti za geografsko područje manje od onoga koje se upotrijebilo za izračun zadanih vrijednosti: podaci iz tog izvješća odnose se na emisije iz uzgoja poljoprivrednih sirovina (uljane repice); može se očekivati da će tipične emisije stakleničkih plinova iz uzgoja uljane repice biti niže od emisija koje su pretpostavljene u izračunu relevantnih zadanih vrijednosti ili jednake njima; Komisija je obaviještena o tim tipičnim vrijednostima emisija stakleničkih plinova.
            
         
               (3)
            
            
               Mjere propisane ovom Odlukom u skladu su s mišljenjem Odbora za održivost biogoriva i tekućih biogoriva,
            
         DONIJELA JE OVU ODLUKU:
   Članak 1.
   Komisija smatra da izvješće koje je Hrvatska dostavila na priznavanje 1. travnja 2016. sadržava točne podatke za mjerenje emisija stakleničkih plinova povezanih s uzgojem uljane repice proizvedene u regiji NUTS 2 Kontinentalna Hrvatska za potrebe članka 17. stavka 2. Direktive 2009/28/EZ. Sažetak podataka sadržanih u izvješću nalazi se u Prilogu.
   Članak 2.
   Ova je Odluka valjana u razdoblju od pet godina. Ako se sadržaj ili okolnosti izvješća, kako je Komisiji podneseno na priznavanje 1. travnja 2016., promijene na način koji bi mogao utjecati na uvjete potrebne za priznavanje iz članka 1., Komisiju se o tim promjenama obavješćuje bez odlaganja. Komisija ocjenjuje promjene o kojima je obaviještena kako bi utvrdila sadržava li izvješće i dalje točne podatke.
   Članak 3.
   Komisija može ovu Odluku staviti izvan snage ako se jasno dokaže da izvješće više ne sadržava točne podatke za potrebe mjerenja emisija stakleničkih plinova povezanih s uzgojem uljane repice u Hrvatskoj.
   Članak 4.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 18. svibnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 140, 5.6.2009., str. 16.
   
   
      PRILOG
      Emisije stakleničkih plinova koje nastaju zbog uzgoja uljane repice u Hrvatskoj:
      
                  Ulazni faktori
               
               
                  Emisija stakleničkih plinova u
                  kg CO2
                     eq/ha
               
               
                  Emisija stakleničkih plinova u
                  kg CO2
                     eq/tuljane repice
                  
               
               
                  Emisija stakleničkih plinova u
                  g CO2
                     eq/MJFAME
                  
               
            
                  Gnojivo na bazi dušika
               
               
                  245,7
               
               
                  87,75
               
               
                  3,702
               
            
                  Gnojivo na bazi P2O5
                  
               
               
                  25,28
               
               
                  9,028
               
               
                  0,381
               
            
                  Gnojivo na bazi K2O
               
               
                  46,08
               
               
                  16,45
               
               
                  0,694
               
            
                  Sjeme
               
               
                  2,2
               
               
                  0,785
               
               
                  0,033
               
            
                  Sredstva za zaštitu bilja
               
               
                  13,5
               
               
                  4,82
               
               
                  0,203
               
            
                  Dizel
               
               
                  219,5
               
               
                  78,39
               
               
                  3,307
               
            
                  Emisije N2O na poljima
               
               
                  787,4
               
               
                  281,21
               
               
                  11,86
               
            
                  UKUPNO
               
               
                  1 339,66 
               
               
                  478,45
               
               
                  20,18